ศรัทธาล้น คนนับหมื่น ขอรับ ไอ้ไข่ เนื้อว่าน 9 ชนิด วัดห้วยมงคล
นักท่องเที่ยว ศรัทธามหาชนนับหมื่น ต่อแถวรับแจกวัตถุมงคล ไอ้ไข่ เนื้อว่านมงคล 9 ชนิด จากวัดห้วยมงคล อ.หัวหิน หลังนำรูปแกะสลักจากไม้ตะเคียนพันปี สูง 3 เมตร และ 2 เมตร จาก จ.แพร่ มาตั้งให้ประชาชนได้ขอโชคลาภวันที่ 26 ก.ค.63 บรรยากาศช่วงวันหยุดยาวตั้งแต่เช้าตรู่ มีนักท่องเที่ยวทั้งชาวไทยและต่างชาติจำนวนมากนับหมื่นคน เดินทางไปทำบุญที่วัดห้วยมงคล ต.ทับใต้ อ.หัวหิน จ.ประจวบคีรีขันธ์ อย่างไม่ขาดสาย ทำให้การจราจรด้านหน้าวัดติดขัดยาว โดยมี พ.ต.อ.ดำรงศักดิ์ ทองงามตระกูล รรท.รอง ผบก.ภ.จ.ประจวบฯ นำเจ้าหน้าที่ตำรวจ ทหาร ตชด. มูลนิธิเพชรเกษมหัวหิน อำนวยความสะดวกด้านการจราจรและรักษาความปลอดภัยให้กับนักท่องเที่ยว ท่ามกลางอากาศแจ่มใสโดยนักท่องเที่ยวเข้ากราบสักการะขอพรหลวงพ่อทวดองค์ใหญ่ เพื่อความเป็นสิริมงคล และขอโชคลาภจากไอ้ไข่ ขนาดสูง 3 เมตร จนแน่นศาลาด้านข้างหลวงพ่อทวดองค์ใหญ่ พร้อมกันนี้ พระพิศาลสิทธิคุณ หรือท่านเจ้าคุณไพโรจน์ ปภัสสโร เจ้าอาวาสวัดห้วยมงคล ได้แจกวัตถุมงคล เหรียญเนื้อว่าน ไอ้ไข่ ทำจากเนื้อว่านมงคล 9 ชนิด ให้กับประชาชนทุกคนที่เข้าคิวต่อแถวยาวเหยียดก่อนเดินทางกลับสำหรับ ไอ้ไข่ หรือ ตาไข่ ศิษย์หลวงปู่ทวด ที่นำมาไว้ที่วัดห้วยมงคล แกะสลักจากไม้ตะเคียนอายุเก่าแก่พันปี ใหญ่สุดในโลก สูงขนาด 3 เมตร และขนาด 2 เมตร อีก 2 รูป จากจังหวัดแพร่ เพื่อให้ประชาชนได้ไหว้ขอโชคลาภ โดยมีเจ้าประคุณสมเด็จพระพุฒาจารย์ (สนิท ชวนปญโญ) เจ้าคณะใหญ่หนตะวันออก กรรมการมหาเถรสมาคม เจ้าอาวาสวัดไตรมิตรวิทยารามวรวิหาร มีเมตตาอธิษฐานจิตเจิมไอ้ไข่ในพิธีพุทธาภิเษกเหรียญรุ่นเลื่อนสมณศักดิ์ พระพิศาลสิทธิคุณ ที่วัดห้วยมงคล เมื่อคืนที่ผ่านมา.
นักท่องเที่ยว ศรัทธามหาชนนับหมื่น ต่อแถวรับแจกวัตถุมงคล ไอ้ไข่ เนื้อว่านมงคล 9 ชนิด จากวัดห้วยมงคล อ.หัวหิน หลังนำรูปแกะสลักจากไม้ตะเคียนพันปี สูง 3 เมตร และ 2 เมตร จาก จ.แพร่ มาตั้ง
ไอ้ไข่,แจกไอ้ไข่,วัดห้วยมงคล,ไอ้ไข่วัดห้วยมงคล,ข่าวทั่วไป